6425 


04006761009980008 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟ Σ ΤΕΤΑΡΤΟ _ Αρ. Φύλλου 676 

10 Σεπτεμβρίου 1998 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Ανάκληση αποφάσεως κηρύξεως αναδασωτέας έκτα¬ 
σης στην Κοιν. Καλού Νεβού Ν. Μεσσηνίας. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση ρυμοτομικού σχεδίου Πετρούπολης 


στοΟ.Τ. 138. 2 

Έγκριση Τοπικού Ρυμοτομικού Σχεδίου οικισμού 
Ασωμάτων Ν. Η μαθίας. 3 


ΑΝΑΔΑΣΩΣΕΙΣ 


ΑΠΟΦΑΣΕΙΣ 

Αριθ. 2243 (1) 

Ανάκληση αποφάσεως κηρύξεως αναδασωτέας έκτα¬ 
σης στην Κοιν. Καλού Νερού Ν. Μεσσηνίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του Π.Δ. 51/87 «Καθορισμός των 
Περιφερειών της Χώρας για το σχεδίασμά κ.λπ. της 
Περιφερειακής Ανάπτυξης». 

2. Τις διατάξεις των άρθρων 1 παρ. 1 και 2,2 παρ. 1 εδ. 
δ', 5 παρ. 3Β, 6 παρ. 7 και 7 παρ. 2 του Ν. 2503/97 
«Διοίκηση, Οργάνωση, Στελέχωση της Περιφέρειας 
κ.λπ.». 

3. Τις διατάξεις του άρθρου 44 παρ. 1 Ν. 998/79 «περί 


προστασίας των δασών και των δασικών εν γένει εκτάσε¬ 
ων της Χώρας». 

4. Την αριθ. 160417/1180/8-7-1980 δ/γή του Υπουρ¬ 
γείου Γεωργίας «Οδηγίες για τις αναδασωτέες εκτάσεις». 

5. Την αριθ. 311/3-3-1998 απόφασή μας, με την οποία 
κηρύχθηκε αναδασωτέα, συνεπεία παράνομης εκχέρσω- 
σης, δημόσια δασική έκταση 2,490 στρεμ. στη θέση 
«Παληοχώρι» Κοινότητας Καλού Νερού Νομού 
Μεσσηνίας που δημοσιεύθηκε στο ΦΕΚ195/τ.Δ'/26-3-98. 

6. Την αριθ. 293/26-3-97 απόφασή μας με την οποία κη¬ 
ρύχθηκε αναδασωτέα, συνεπεία παράνομης εκχέρσω- 
σης, δημόσια δασική έκταση 1,090 στρεμμάτων στη θέση 
«Παληοχώρι» Κοινότητας Καλού Νερού Νομού 
Μεσσηνίας (δημοσιεύθηκε στο ΦΕΚ317τ.Δ'/21 -4-97) που 
περιέχεται και αποτελεί μέρος της ιδίας ως ανωτέρω ανα¬ 
δασωτέας δημόσιας δασικής έκτασης των 2,490 στρεμ¬ 
μάτων. 

7. Την αριθ. 1781/6-7-98 εισήγηση του Δ/ντή Δασών 
Μεσσηνίας σύμφωνα με την οποία η αριθ. 293/26-3-97 α¬ 
πόφασή μας εκδόθηκε κατά πλάνη οφειλομένης στην υ¬ 
ποβολή εκ μέρους του αρμοδίου Δασαρχείου 
Κυπαρισσίας προτάσεώς του με υποεκτίμηση του εμβα- 
δού της κηρυχθείσης αναδασωτέας δημόσιας δασικής έ¬ 
κτασης, αποφασίζουμε: 

Ανακαλούμε την αριθ. 293/26-3-97 απόφασή μας, ως εκ- 
δοθείσα κατά πλάνη, με την οποία κηρύχθηκε αναδασω¬ 
τέα, συνεπεία παράνομης εκχέρσωσης δημόσια δασική έ¬ 
κταση 1,090 στρέμματα που βρίσκεται στη θέση 
«Παληοχώρι» Κοινότητας Καλού Νερού Νομού 
Μεσσηνίας (ΦΕΚ 317 τ.Δ'/21 -4-97) και η οποία έκταση έχει 
κηρυχθεί αναδασωτέα, για την ίδια αιτία, με την αριθ. 
311/3-3-98 απόφασή μας (ΦΕΚ 195τ.Δ'/26-3-98). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 14Αυγούστου 1998 

Ο Γενικός Γραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 







6426 


ΕΦΗΜΕΡΙΣ ΤΉΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 


ΑΠΟΦΑΣΕΙΣ 

Αοιθ. 26546/11327/959 

Τροποποίηση ρυμοτομικού σχεδίου Πετρούπολης 
στο Ο.Τ. 138. 

Ο ΝΟΜΑΡΧΗΣ ΑΘΗΝΩΝ 

Έχοντας υπόψη: 

1. Τις διατάξεις του από 17.7.1923 Ν. Δ/τος και ειδικω- 
τερα των άρθρων 3 και 70 αυτού όπως μεταγενέστερα 
τροποποιήθηκαν και συμπληρώθηκαν. 

2. Τις διατάξεις του Α.Ν. 314/68 (ΦΕΚ 47/Α) όπως μετα¬ 
γενέστερα τροποποιήθηκαν με το υπ αρ. 1018/71 Ν. 
Δ/γμα (ΦΕΚ220/Α) και μετηνπαρ. 3του άρθρου 34του Ν. 
1577/85 (ΦΕΚ210/Α). 

3. Τις διατάξεις του υπ’ αρ. 183/86 Π. Δ/τος (ΦΕΚ 70/Α). 

4. Τις διατάξεις του Ν. 2218/94 (ΦΕΚ90/Α) περί ίδρυσης 
Νομαρχιακής Αυτοδιοίκησης κ.λπ., όπως αντικαταστάθη- 
καν με τον Ν. 2240/94 (ΦΕΚ153/Α/94). 

5. Τον ισχύοντα Οργανισμό Εσωτερικής Λειτουργίας 
των Υπηρεσιών της Νομαρχίας Αθηνών (ΦΕΚ 
1262/Β/31.12.97) και την υπ’ αρ. 6/2.1.1998 απόφαση 
Νομάρχη Αθηνών περί μεταβίβασης αρμοδιοτήτων. 

6. Την υπ’ αρ. 39/23.2.1998 ομόφωνη απόφαση του 
Δημοτικού Συμβουλίου Πετρούπολης. 


7. Την υπ’ αρ. 25/98 θέμα 12ο γνωμοδότηση του ΣΧΟΠ 
του Νομαρχιακού Τομέα Δυτ. Αθήνας. 

8. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του Κρατικού 
Προϋπολογισμού και του προϋπολογισμού του Δήμου 

® Πετρούπολης (άρθρο 27του Ν. 2081/92). 

9. Τις διατάξεις του Ν. 2218/94 άρθρο 18 παρ. 12 σύμ¬ 
φωνα με τις οποίες επιτρέπεται η άσκηση προσφυγής ε¬ 
νώπιον του Γενικού Γραμματέα της Περιφέρειας εντός 
προθεσμίας τριάντα (30) ημερών, αποφασίζουμε: 

Άρθρο Ιο 

Εγκρίνεται η τροποποίηση του ρυμοτομικού σχεδίου 
Πετρούπολης στο τμήμα μετά στοιχείαΑΒΓτου Ο.Τ. 138, 
με την μετατόπιση της οικοδομικής και ρυμοτομικής 
γραμμής, για λόγους αμιγώς πολεοδομικούς, όπως φαί¬ 
νεται στο σχετικό πρωτότυπο σχεδιάγραμμα σε κλίμακα 
1:500, το οποίο συνοδεύει αυτή την απόφαση. 

Άρθρο 2ο 

Η ισχύς αυτής της απόφασης αρχίζει από την ημερομη¬ 
νία δημοσίευσής της στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουλίου 1998 

Ο Βοηθός Νομάρχης 
ΓΙΩΡΓΟΣ ΑΝΑΝΙΑΔΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. Δ5στ.1611 , ( 3 ) 

Έγκριση Τοπικού Ρυμοτομικού Σχεδίου οικισμού 
Ασωμάτων Ν. Ημαθίας. 

Ο ΝΟΜΑΡΧΗΣ ΗΜΑΘΙΑΣ 

Έχοντας υπόψη: 

1. Τις διατάξεις των άρθρων 18 και 19 του Ν. 2508 της 
11/13-6-1997 (ΦΕΚ 124 Α') «Βιώσιμη οικιστική ανάπτυξη 
των πόλεων και οικισμώντης χώρας». 

2. Τις διατάξεις του Π.Δ. της 24-4-1985 (ΦΕΚ 181Δ/3-5- 
85) «πολεοδόμηση και επέκταση οικισμών της χώρας με 
πληθυσμό μέχρι 2.000 κατοίκους», όπως τροποποιήθηκε 
και ισχύει σήμερα. 

3. Τις διατάξεις τουΠ.Δ. της 2.4.1985 «Μεταβίβαση αρ¬ 
μοδιοτήτων στους Νομάρχες για έγκριση και τροποποίη¬ 
ση ρυμοτομικών σχεδίων» (ΦΕΚ 225/14.5.1985). 

4 . Την Γ 44468/4377/5.6.1986 απόφαση του Υπουργού 
ΠΕΧΩΔΕ έγκρισης των προδιαγραφών των μελετών πο¬ 
λεοδόμησης και επέκτασης οικισμών με πληθυσμό κάτω 
των 2.000 κατοίκων. 

5. Τις αποφάσεις του Νομάρχη Ημαθίας καθορισμού ο¬ 
ρίων, όρων και περιορισμών δομήσεως του οικισμού 
Ασωμάτων υπ’ αριθμ. 413 ΕΠΑ/9-12-87, οικ. 135 ΕΠΑ/10- 
4-90, οικ. ΕΠΑ 232/1-8-90 και 1369/5-7-96. 

6. Την απόαση 44/1998 του Κοινοτικού Συμβουλίου Αγ. 
Βαρβάρας. 

7. Τις απόψεις των φορέων όπως εκφράσθηκαν με τα 
υπ’ αρ. 155/1998, 84/1998 έγγραφα του Δασαρχείου 
Βέροιας και της 11ης Εφορείας Βυζαντινών Αρχαιοτήτων 
αντίστοιχα. 

8. Την 12343/1998 απόφαση του Νομάρχη Ημαθίας. 

9. Την υποβληθείσα ένσταση των κληρούχωντου αγρο¬ 
κτήματος Ασωμάτων. 

10. Το γεγονός ότι τηρήθηκε η προβλεπόμενη διαδικα¬ 
σία ανάρτησης και δημοσίευσης. 

11. Την από 14.7.1998 γνωμοδότηση του ΣΧΟΠ Ν. 
Ημαθίας, όπως διατυπώνεται στο 8ο πρακτικό αυτού, α¬ 
ποφασίζουμε: 

Άρθρο Ιο 

Εγκρίνεται το τοπικό Ρυμοτομικό Σχέδιο του οικισμού 
Ασωμάτων της Κοινότητας Αγ. Βαρβάρας, όπως αυτό 
φαίνεται στο διάγραμμα που συνοδεύει την απόφαση αυ¬ 
τή και αποτελεί αναπόσπαστο τμήμα της. 

Άρθρο 2 

Στην έκταση για την οποία εγκρίνεταιτο τοπικό ρυμοτο¬ 
μικό σχέδιο, καθορίζονται οικοδομήσιμοι και κοινόχρη¬ 
στοι χώροι. Επίσης καθορίζεται οικοδομική γραμμή με ε¬ 
πιβολή πρασιάς πλάτους τριών (3) μέτρων. Στους οικοδο¬ 
μήσιμους χώρους επιτρέπεται η χρήση αμιγούς 
κατοικίας. 

Άρθρο 3 

1. Όρια αρτιότητας οικοπέδων. 

Ελάχιστο μήκος προσώπου δέκα πέντε (15.00) μέτρα. 
Ελάχιστο εμβαδό τετρακόσια (400) τετρ. μέτρα. 

2. Μέγιστο ποσοστό καλύψεως των οικοπέδων εβδομή¬ 
ντα τοις εκατό (70%) της επιφάνειας τους. 

3. Μέγιστος συντελεστής δόμησης των οικοπέδων 0.80. 

4. Μέγιστο επιτρεπόμενο ύψος των κτιρίων επτάμισυ 
(7,50) μ. 

Επιβάλλεται η κατασκευή στέγης υπερανω του υψους 


αυτού, στις περιπτώσεις εξάντλησης του Σ.Δ. ή του μεγί¬ 
στου επιτρεπομένου ύψους, με κλίση έως 35% και μέγι¬ 
στο ύψος 2.0 μέτρα. 

5. Δεν επιτρέπεται η κατασκευή πυλωτής. 

6. Δεν τίθενται περιορισμοί στην χρήση οικοδομικών υ¬ 
λικών και στις αναλογίες των ανοιγμάτων και των εξω¬ 
στών. 

Κατάταλοιπάισχύουνοιδιατάξειςτου Ν. 1577/85 όπως 
τροποποιήθηκε και ισχύει. 

Άρθρο 4 

Απορρίπτουμε την ένσταση των κληρούχων αγροκτή¬ 
ματος Ασωμάτων για τους παρακάτω λόγους: 

1. Τα επιχειρήματα που προβάλλονται είναι αντιφατικά, 
διότι ενώ στην πρώτη παράγραφο θεωρείται η έκταση 
που πολεοδομείται, ως ζωτικός χώρος επέκτασης του οι¬ 
κισμού, στη τέταρτη προβάλλεται ως λόγος μη επέκτα¬ 
σης του σχεδίου, η ύπαρξη εγκαταστάσεων μαντριώντων 
κτηνοτροφών. 

2. Στο κείμενο της ενστάσεως περιέχονται στοιχεία υ¬ 
περβολής, όπως η αναφορά: - ότι .η διάθεση του χώ¬ 

ρου αυτού καταδικάζει το χωριό σε ασφυξία, ενώ είναι 
γνωστό ότι δεν εξαντλείται η έκταση της περιοχής που ε¬ 
ντάχθηκε εντός των ορίωντου οικισμού, ούτε παρεμποδί¬ 
ζεται η επέκταση αυτού, αν απαιτείται και έξω από τα πα¬ 
ραπάνω όρια, 

-ότι.... θα υπάρξει μόλυνση του περιβάλλοντος από ε¬ 
γκαταστάσεις, που δεν συγκεκριμενοποιούνται, ενώ ό¬ 
πως προκύπτει από το προς έγκριση σχέδιο, η περιοχή 
προτείνεται για χρήση αμιγούς κατοικίας. 

-ότι... υπάρχουν στον χώρο αυτόν μαντριά τα οποία θα 
εξαφανισθούν και θα καταστραφεί η οικονομική υποδομή 
του χωριού και θα οδηγηθούν σε οικονομικό μαρασμό οι 
κάτοικοι, ενώ στην πραγματικότητα πρόκειται για ένα μό¬ 
νο, το οποίο μπορεί να μεταφερθεί σε άλλη θέση. 

3. Ο προβαλλόμενος λόγος αμφισβήτισης του ιδιοκτη¬ 
σιακού καθεστώτος ενώ δεν ευαταθεί, αφού η έκταση εί¬ 
ναι χαρακτηρισμένη επισήμως ως έκταση του Δημοσίου 
και η κατά του χαρακτηρισμού προσφυγή των ενισταμέ- 
νων στη δικαιοσύνη έχει απορριφθεί, είναι και άνευ σημα¬ 
σίας για τον πολεοδομικό σχεδίασμά, διότι αυτός γίνεται 
με κριτήρια πολεοδομικά μη εξαρτώμενα από το ιδιοκτη¬ 
σιακό καθεστώς. 

Άρθρο 5 

Η απόφαση αυτή μαζί με το διάγραμμα που τη συνο¬ 
δεύει να δημοσιευθεί στην Εφημερίδα της Κυ βερνήσεως. 
Η ισχύς της αρχίζει από τη δημοσίευσή της. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού προϋπολογισμού ή του 
προϋπολογισμού της Νομαρχιακής Αυτοδιοίκησης ή της 
οικίας Κοινότητας. 

Κατά της απόφασης αυτής επιτρέπεται η προσφυγή ε¬ 
νώπιον του Γ.Γ. της Περιφέρειας Κεντρικής Μακεδονίας 
για παράβαση Νόμου, σύμφωνα με το άρθρο 8 παρ. 12 
του Ν. 2218/94 εντός αποκλειστικής προθεσμίας (30) 
τριάντα ημερών από τη δημοσίευσή της. Κατά τα λοιπά ε¬ 
φαρμόζονται οι διατάξεις του Ν. 3200/55 όπως ισχύουν 
σήμερα. 

Βέροια, 11 Αυγούστου 1998 

Ο Νομάρχης 
ΑΝΔΡΕΑΣ ΒΛΑΖΑΚΗΣ 

